Reacția lui Cristi Dulca după ce s-a vehiculat că Marius Șumudică l-ar înlocui pe Ioan Ovidiu Sabău la U Cluj: ”O lipsă de respect!”
Bogdan Lobonț este antrenorul principal al Rapidului după plecarea lui Cristiano Bergodi. Cu toate acestea, Dan Șucu vrea un alt antrenor pe banca tehnică a clubului din Giulești.
Marius Șumudică este dorit de suporterii giuleștenii, deși șansele ca tehnicianul să se alăture echipei sunt slabe.
Ioan Ovidiu Sabău, antrenorul ”Șepcilor Roșii”, a vorbit despre acest subiect la conferința premergătoare meciului cu Dinamo și a dezvăluit că există un anumit gram de adevăr.
Cristi Dulca a avut o reacție acidă și a spus că apariția acestor zvonuri reprezintă o lipsă de respect la adresa lui Sabău.
”Am citit în presă, mi se pare lipsă de respect să apară astfel de zvonuri cum că se negociază cu alt antrenor, mai ales că el e antrenorul echipei, dar U Cluj nu traversează o perioadă bună.
Eu cred că Sabău e opțiunea cea mai bună pentru echipă. Înfrângerea lui Dinamo o va duce din nou în Liga 2, ceea ce nu e ok, eu îmi doresc să rămână în prima ligă pentru că e un club de tradiție.
S-au făcut foarte multe investiții la U Cluj, sunt salarii foarte bune. Văd pe final de sezon echipe care parcă sunt în vacanță prematur și jucători care nu mai au motivație. Farul a pierdut cu 1-4 cu Sepsi, ceea ce nu s-ar întâmpla în sezonul regulat. Nu îi mai văd motivațu, cu ambiție. Nici suporterii nu sunt foarte mulțumiți de ceea ce se întâmplă la U Cluj. Anul trecut au pierdut finala Cupei la penalty-uri, sezonul ăsta a fost mult mai slab. E obligatorie o victorie cu Dinamo, pentru că și jocul echipei și jucătorii trebuie să spele acest campionat.
Sunt zvonuri, dar până când nu se vor materializa eu nu cred (n.r. că Dani Coman va deveni președintele Universității Cluj). Cel care hotărăște este Emil Boc. Nu pune antrenorii, dar el are ultimul cuvânt. El este omul care a susținut echipa și pentru asta îl apreciez. Faptul că se vehiculează nume de antrenori atâta vreme cât este Sabău, mie mi se pare o lipsă de respect, nu este corect față de el, pentru că de când a venit la echipă, mie mi-a plăcut cum a jucat.
I-a dat o identitate, ca joc s-a văzut clar mâna lui Neluțu. Când a plecat și a venit Toni Petrea, echipa a avut o scădere, după ce a revenit Neluțu, echipa a început să joace cam ce a jucat în primul mandat al lui Neluțu. Mie mi se pare lipsă de respect, îl apreciez extrem de mult pe Neluțu, nu e normal să se vehiculeze nume. Termină campionatul, stați la masă, pui alt antrenor și cu asta basta, nu să apară în ziare că vine nu știu cine”, a spus Cristi Dulca la Digi Sport.